[pic] | EUROPA-KOMMISSIONEN |

Bruxelles, den 30.8.2010

KOM(2010) 456 endelig

2008/0198 (COD)

UDTALELSE FRA KOMMISSIONEN i henhold til artikel 294, stk. 7, litra c), i traktaten om Den Europæiske Unions funktionsmåde om Europa-Parlamentets ændringer til Rådets holdning til forslaget til

EUROPA-PARLAMENTETS OG RÅDETS FORORDNING om fastsættelse af krav til virksomheder, der bringer træ og træprodukter i omsætning

OM ÆNDRING AF KOMMISSIONENS FORSLAG i henhold til artikel 293, stk. 2, i traktaten om Den Europæiske Unions funktionsmåde

2008/0198 (COD)

UDTALELSE FRA KOMMISSIONEN i henhold til artikel 294, stk. 7, litra c), i traktaten om Den Europæiske Unions funktionsmåde om Europa-Parlamentets ændringer til Rådets holdning til forslaget til

EUROPA-PARLAMENTETS OG RÅDETS FORORDNING om fastsættelse af krav til virksomheder, der bringer træ og træprodukter i omsætning

1. Indledning

Ifølge artikel 294, stk. 7, litra c), i traktaten om Den Europæiske Unions funktionsmåde skal Kommissionen afgive udtalelse om de ændringer, Europa-Parlamentet foreslår ved andenbehandlingen. Nedenfor anføres Kommissionens udtalelse om de af Parlamentet foreslåede ændringer.

2. Baggrund

Kommissionen fremsendte sit forslag til Europa-Parlamentet og Rådet (dokument KOM(2008) 644 - 2008/0198(COD)) den 17. oktober 2008.

Europa-Parlamentet vedtog sin holdning ved førstebehandlingen den 22. april 2009.

Det Økonomiske og Sociale Udvalg afgav udtalelse den 1. oktober 2009.

Rådet nåede til politisk enighed den 15. december 2009 og fastlagde med kvalificeret flertal sin holdning efter førstebehandlingen den 1. marts 2010.

Europa-Parlamentets vedtog sin holdning ved andenbehandlingen den 7. juli 2010.

3. Kommissionens mål for så vidt angår Europa-Parlamentets ændringer

Kommissionen mål for så vidt angår Europa-Parlamentets ændringer er at acceptere kompromispakken, da den er i tråd med de generelle formål med og hovedtrækkene i Kommissionens forslag.

4. Kommissionens udtalelse om Europa-Parlamentets ændringer

På plenarforsamlingen den 7. juli 2010 vedtog Europa-Parlamentet en kompromispakke, som var blevet aftalt med Rådet med henblik på at nå til enighed under andenbehandlingen.

De heraf følgende ændringer vedrører i det væsentlige:

- Forbud mod omsætning af ulovligt fældet træ og træprodukter fremstillet heraf i EU

- Forpligtelse af EU's forhandlere til at føre register over, hvor de har købt træ og træprodukter, og hvem de har solgt dem til i kommercielt øjemed

- Anerkendelse og tilbagekaldelse af anerkendelse af overvågningsorganer foretages centralt af Kommissionen

- Forlængelse af anvendelsesfristen for forordningen til 27 måneder

- Ændring af den gældende lovgivnings anvendelsesområde ved indsættelse af en henvisning til lovgivning om skovforvaltning og bevaring af biologisk mangfoldighed med direkte tilknytning til skovhugst

- Udvidelse af risikovurderingskriterierne ved tilføjelse af forbud mod import og eksport af træ udstedt af FN's Sikkerhedsråd og af Rådet for Den Europæiske Union såvel som hensyntagen til forekomsten af væbnede konflikter

- Bemyndigelse af de kompetente myndigheder til at foretage kontrol af virksomheder og overvågningsorganer, når der foreligger relevante oplysninger, herunder begrundet mistanke fra tredjemands side.

5. Konklusion

I henhold til artikel 293, stk. 2, i traktaten om Den Europæiske Unions funktionsmåde ændrer Kommissionen sit forslag som ovenfor angivet.